**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1495/2016

**177a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 287/2012 Z. z. (tlač 177) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu n[ávrhu zákona **o poskytovaní dotácií v pôsobnosti Ministerstva spravodlivosti Slovenskej republiky** a o zmene a doplnení **zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky** a o zmene a doplnení z**ákona č. 617/2007 Z. z. o oficiálnej rozvojovej pomoci** a o doplnení **zákona č. 575/2001 Z. z. o organizácii činnosti vlády a organizácii ústrednej štátnej správy** v znení neskorších predpisov v znení zákona č. 287/2012 Z. z. (tlač 177)](http://lrv.rokovania.sk/287752015-/)podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 169 zo 7. septembra 2016 pridelila vládny n[ávrh [**zákona o poskytovaní dotácií v pôsobnosti Ministerstva spravodlivosti Slovenskej republiky** a o zmene a doplnení **zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky** a o zmene a doplnení **zákona č. 617/2007 Z. z. o oficiálnej rozvojovej pomoci** a o doplnení **zákona č. 575/2001 Z. z. o organizácii činnosti vlády a organizácii ústrednej štátnej správy** v znení neskorších predpisov v znení zákona č. 287/2012 Z. z. (tlač 177)](http://lrv.rokovania.sk/287752015-/)](http://lrv.rokovania.sk/287752015-/) na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre ľudské práva a národnostné menšiny,

Zahraničnému výboru Národnej rady Slovenskej republiky.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh zákona **o poskytovaní dotácií v pôsobnosti Ministerstva spravodlivosti Slovenskej republiky** a o zmene a doplnení **zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky** a o zmene a doplnení **zákona č. 617/2007 Z. z. o oficiálnej rozvojovej pomoci** a o doplnení **zákona č. 575/2001 Z. z. o organizácii činnosti vlády a organizácii ústrednej štátnej správy** v znení neskorších predpisov v znení zákona č. 287/2012 Z. z. (tlač 177)prerokovali výbory a odporúčali ho **schváliť:**

Ústavnoprávny výbor Národnej rady Slovenskej republiky uznesením č. 72 zo 4. októbra 2016,

Výbor Národnej rady Slovenskej republiky pre ľudské práva a národnostné menšiny uznesením č. 25 zo 4. októbra 2016 a

Zahraničný výbor Národnej rady Slovenskej republiky uznesením č. 27 z 11. októbra 2016.

IV.

 Z uznesení výborov Národnej rady Slovenskej republiky uvedených v III. bode tejto spoločnej správy vyplýva tento pozmeňujúci návrh:

V čl. I § 6 ods. 3 úvodnej vete sa odkaz č. 7 nad slovom „osoba“ označuje ako odkaz 6.

Ďalšie odkazy sa následne prečíslujú.

Ide o legislatívno-technickú úpravu s ohľadom na odkaz v čl. I § 5 ods. 2 úvodnej vety.

**Ústavnoprávny výbor NR SR**

**Výbor NR SR pre ľudské práva a národnostné menšiny**

**Zahraničný výbor NR SR**

**Gestorský výbor odporúča schváliť.**

V.

 Gestorský výbor na základe stanovísk výborov k vládnemu návrhu **zákona o poskytovaní dotácií v pôsobnosti Ministerstva spravodlivosti Slovenskej republiky** a o zmene a doplnení **zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky** a o zmene a doplnení **zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy** v znení neskorších predpisov v znení zákona č. 287/2012 Z. z. (tlač 177) odporúča Národnej rade Slovenskej republiky predmetný vládny návrh zákona **schváliť** v znení pozmeňujúceho a doplňujúceho návrhu uvedeného v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho návrhu **zákona o poskytovaní dotácií v pôsobnosti Ministerstva spravodlivosti Slovenskej republiky** a o zmene a doplnení **zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky** a o zmene a doplnení **zákona č. 617/2007 Z. z. o oficiálnej rozvojovej pomoci** a o doplnení **zákona č. 575/2001 Z. z. o organizácii činnosti vlády a organizácii ústrednej štátnej správy** v znení neskorších predpisov v znení zákona č. 287/2012 Z. z. v druhom čítaní (tlač 177a) bola schválená uznesením Ústavnoprávneho výboru Národnej rady Slovenskej republiky č. 84 z 11. októbra 2016.

Týmto uznesením výbor zároveň poveril spoločného spravodajcu **Jozefa Ježíka,** aby na schôdzi Národnej rady Slovenskej republiky informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej

 predseda Ústavnoprávneho výboru

 Národnej rady Slovenskej republiky

Bratislava 11. októbra 2016